CELEX: 62012CN0259
Language: ro
Date: 2012-05-24 00:00:00
Title: Cauza C-259/12: Cerere de pronunțare a unei hotărâri preliminare introdusă de Administrativen sad Plovdiv (Bulgaria) la 24 mai 2012 — Teritorialna direktsiia na NAP — Plovdiv/RODOPI-M 91 OOD

11.8.2012   
            
            
               RO
            
            
               Jurnalul Oficial al Uniunii Europene
            
            
               C 243/7
            
         Cerere de pronunțare a unei hotărâri preliminare introdusă de Administrativen sad Plovdiv (Bulgaria) la 24 mai 2012 — Teritorialna direktsiia na NAP — Plovdiv/RODOPI-M 91 OOD
   (Cauza C-259/12)
   2012/C 243/13
   Limba de procedură: bulgara
   
      Instanța de trimitere
   
   Administrativen sad Plovdiv
   
      Părțile din acțiunea principală
   
   
      Reclamantă: Teritorialna direktsiia na NAP — Plovdiv
   
      Pârâtă: RODOPI-M 91 OOD
   
      Întrebările preliminare
   
   
               1.
            
            
               Principiul neutralității fiscale permite unui stat membru să aplice o amendă pentru neindicarea la timp a anulării unei facturi, chiar dacă anularea a fost înregistrată în registrul contabil ulterior, iar persoana în cauză a achitat taxele și dobânzile aferente care au rezultat ca urmare a anulării?
               În legătură cu prima întrebare prezintă importanță următoarele împrejurări:
               
                           —
                        
                        
                           termenul în care se pretinde că anularea ar fi trebuit înregistrată este de 14 zile de la terminarea lunii calendaristice în care s-a efectuat anularea;
                        
                     
                           —
                        
                        
                           anularea facturii s-a înregistrat efectiv la o lună după expirarea termenului în care se pretinde că aceasta ar fi trebuit efectuată;
                        
                     
                           —
                        
                        
                           TVA-ul datorat precum și dobânzile aferente au fost plătite către bugetul de stat?
                        
                     
         
               2.
            
            
               Articolele 242 și 273 din Directiva 2006/112/CE (1) permit statelor membre să aplice o amendă în valoare egală cu TVA-ul neachitat la timp unei persoane impozabile despre care se pretinde că nu și-a îndeplinit la timp obligația de a înregistra în registrul contabil unele împrejurări relevante pentru calcularea TVA-ului, în cazul în care omisiunea a fost remediată ulterior și s-a achitat în integralitate TVA-ul datorat precum și dobânzile aferente?
            
         
               3.
            
            
               Prezintă vreo importanță faptul că bugetul de stat nu a fost afectat, întrucât persoana în cauză a înregistrat ulterior anularea facturii și a achitat în integralitate TVA-ul și dobânzile aferente?
            
         
               4.
            
            
               Aplicarea unei amenzi într-un cuantum total egal cu TVA-ul și dobânzile aferente achitate încalcă principiul proporționalității?
            
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p.1 Ediție specială, 09/vol. 03, p. 7)